বিজনেস আওয়ার প্রতিবেদক : কুইন সাউথ টেক্সটাইলের চলতি অর্থবছরের ৯ মাসে (জুলাই ১৭-মার্চ ১৮) শেয়ারপ্রতি মুনাফা (ইপিএস) কমেছে ১৪ শতাংশ। গত ২৯ এপ্রিল কোম্পানি কর্তৃপক্ষ এ তথ্য প্রকাশ করেছে। তবে কোম্পানিটির শেয়ার দর আরও আগে থেকে বাড়তে শুরু করে। যা এখনো বিদ্যমান রয়েছে। এক্ষেত্রে চীনের বিনিয়োগকারীরা কোম্পানিটির শেয়ার কিনবে এমন গুজব দর বৃদ্ধিতে কাজ করছে। এছাড়া কোম্পানিটির শেয়ার দর ১০০ টাকায় যাবে বলেও বাজারে গুজব রয়েছে।